Bennu & Nicole se pragtroue - Mooi Troues
Bennu en Nicole se liefdesverhaal, hulle verlowing meer spesifiek, is iets heeltemal anders as die norm. Op ‘n dag wat dié paartjie by die huis kom besef hulle dat daar by hulle huis in gbreek is.
Al hul waardevolle besittings is weg, saam met dit ‘n troosring wat Bennu vir Nicole gegee het lank vóór hulle verloof geraak het. Gelukkig het Bennu die regte verloofring baie goed weggesteek en niemand sou dit kon vind nie.
Bennu het toe onmiddellik die ring gaan haal en vir Nicole net dáár in die deurmekaar en gebroke huis gevra om met hom te trou. Die paartjie het in Mei 2014 getrou om ‘n heerlike 32 grade dag en hulle familie en vriende het hulle dag ekstra spesiaal gemaak.
Bennu en Nicole se raad vir paartjies wat wil trou is die volgende: Onthou dit gaan oor julle twee en moet nie dat ander mense se benodighede in die pad kom van die besluite wat jy maak vir julle troudag nie. Dit gaan verskriklik vinnig verby en jy wil spesiale herinneringe hê van jou beplanning. Spesiale dankie aan die talentvolle fotograaf, Samantha du Toit vir die pragtige troufoto’s.
Fotograaf: Samantha du Toit | Blomme: Annies Flowers | Rok: Ilse le Roux
Pak: Suite Hire in Gants | DJ: Riaan Geldenhuys | Venue: Towerbosch | Hare: Salon Elan
VORIGE ARTIKELWen: Kaartjies na die Winelands Bruidskou
VOLGENDE ARTIKELOranje Skuur Trou Inspirasie